**210312**

**Мэтью Мори**

***«Өзің ескеретіндей адам сонша кім,***

***Сен қамқорлайтындай адам баласы кім?***

***Сен адам баласын билеуші еттің***

***Қолыңнан шыққан бар жаратылысқа.***

***Бәрін де оған бағындырып бердің,***

***Табыстадың Сен оның қол астына.»***

***(Забур 8:5,7-9)***

Барлық уақыттағы ең үлкен ғылыми жаңалықтарды – Киелі Кітаптағы сөздерге сеніп қана қоймай, ондағы нұсқауларды өмірлерінде қолданған - адамдар жасады.

Мұндай адамдардың арасында теңіз қолбасшысы Мэттью Мори, мұхиттану және кеме жүру саласындағы алғашқы зерттеуші болды.

Мори шамамен бір жарым ғасыр бұрын бүкіл әлемді теңіз арқылы жүзіп өткен теңізші болған. Бір кезде, ол аяғын жарақаттап алып, төсек тартып жатып қалды. 1839 жылы ол жарақатынан айыққан кезде, мәсіхші әйелі оған Киелі кітапты, дәлірек айтсақ, Забурды оқыды.

Морейдің әйелі сегізінші забурды оқып отырып, Құдайдың жасампаз күші мен құдіреті туралы айтатын жерге жеткенде, бұл сөздер кенеттен күйеуінің ойына оралып, оны ойландырды. Оның жүрегіне қатты әсер еткен Киелі кітаптағы үзінділері келесі сөздерден тұрды:

«Сен адам баласын билеуші еттің

Қолыңнан шыққан бар жаратылысқа.

Бәрін де оған бағындырып бердің:

Бүкіл ірілі-ұсақты малдарды да,

Даладағы жабайы аңдарды да,

Самсаған құс пен судағы балықты,

Теңіз ағыстарымен жүзгендерді

Табыстадың Сен оның қол астына.» (Забур 8:7-9).

Сол кезде, Мори: «Теңізде қандай ағыстар болуы мүмкін?» - деп ойланып қалады. Содан кейін ол келесі рет теңізге шыққан кезде, теңіз ағыстарын зерттейтін болады деп шешті. Екі жылдан кейін Мори теңіз ісіне қайта оралып, теңіз карталары мен құралдарына жауапты болып тағайындалды. Бұл қызметте ол жиырма жыл бойы мұхит ағыстарын зерттеді, соның арқасында ол «теңіз зерттеушісі» атанды.